Jean Nicolas Billaud-Varennes
Store norske leksikon,Historie,Verdens historie og samtidshistorie,Europa,Frankrikes historie,Den franske revolusjon
Jean Nicolas Billaud-Varennes var en fransk advokat og politiker i tiden rundt den franske revolusjon.
Billaud-Varennes var jakobiner, og ble valgt til nasjonalkonventet i 1792 fra Paris. Han sluttet seg til Bergets mest radikale fløy, ble i september 1793 medlem av velferdskomiteen og spilte her en betydelig rolle. Han var med på å felle Georges Jacques Danton, kom senere i konflikt med Maximilien Robespierre og bidro til å felle ham 9. thermidor år II etter den franske revolusjonskalender (27. juli 1794).Under reaksjonen etter thermidor mistet Billaud-Varennes sin innflytelse, og ble i 1795 deportert til Guyana. Han døde på Haiti. Les mer i Store norske leksikon Nasjonalkonventet Velferdskomiteen Berget Den franske revolusjon